Source: https://www.riigiteataja.ee/akt/117122014009
Timestamp: 2019-12-16 03:39:31+00:00

Document:
Riigiasutustele äriregistri ning mittetulundusühingute ja sihtasutuste registri arvutivõrgu kasutamise kohustuse kehtestamine - sisukord
§ 1 Kohtu registriosakonna keskandmebaasi kasutamise kohustus
§ 2 Andmetele juurdepääsuks koostööleppe sõlmimine
§ 3 Muude dokumentide kasutamine keskandmebaasi kaudu
RT I, 17.12.2014, 9
jõustumine 13.12.2001
11.12.2014 RT I, 17.12.2014, 2 01.01.2015
Määrus kehtestatakse Vabariigi Valitsuse seaduse § 27 lõike 3 ja äriseadustiku § 541 lõike 11 alusel.
§ 1. Kohtu registriosakonna keskandmebaasi kasutamise kohustus
[RT I, 17.12.2014, 2 - jõust. 01.01.2015]
Kui valitsusasutusel, valitsusasutuse kohalikul või hallataval asutusel või valitsusasutuse juurde moodustatud komisjonil on oma tööks vaja kasutada äriregistri registrikartoteegi või mittetulundusühingute ja sihtasutuste registri registrikartoteegi andmeid, siis võib ta seda teha üksnes Registrite ja Infosüsteemide Keskuse arvutivõrgu kaudu kohtu registriosakonna keskandmebaasi kasutades.
(1) Paragrahvis 1 nimetatud nõude täitmiseks sõlmib valitsusasutus ja valitsusasutuse hallatav asutus Registrite ja Infosüsteemide Keskusega koostööleppe andmetele juurdepääsu kohta, millega määratakse kasutatavate andmete loetelu, paroolide üleandmise kord ja muud vajalikud asjaolud.
Paragrahve 1 ja 2 kohaldatakse ka majandusaasta aruannete, põhikirjade ja teiste seaduse alusel kohtu registriosakonnale esitatavate dokumentide kasutamisele, kui need dokumendid on kohtu registriosakonna keskandmebaasis olemas.
(1) Paragrahve 1–3 ei kohaldata välisesinduste kohta, kellel ei ole tehniliselt võimalik arvutivõrgu kaudu kasutada kohtu registriosakonna keskandmebaasi.
(1) Paragrahvis 2 nimetatud koostöölepped tuleb sõlmida 15. detsembriks 2001. a. Pärast seda kuupäeva ei ole valitsusasutustel, nende kohalikel ega hallatavatel asutustel ega valitsusasutuste juurde moodustatud komisjonidel õigust nõuda isikutelt ega kohtu registriosakonnalt andmete esitamist, mida nad ise saavad kasutada Registrite ja Infosüsteemide Keskuse kaudu kohtu registriosakonna keskandmebaasist.
(2) Enne käesoleva määruse jõustumist sõlmitud lepingud riigiasutuste ja Registrite ja Infosüsteemide Keskuse vahel kohtu registriosakonna keskandmebaasi kasutamiseks kehtivad edasi.

References: § 1

§ 2

§ 3
 § 27
 § 541

§ 1